Covid-19-statistieke: Soveel nuwe gevalle, sterftes aangemeld(Foto: Itumeleng English/ANA) Suid-Afrika het teen Donderdagaand altesaam 686 891 bevestigde Covid-19-gevalle gehad en 1 736 nuwe gevalle is aangemeld. Só het dr. Zweli Mkhize, minister van gesondheid, aangekondig toe hy die jongste Covid-19-statistieke vir die land bekendgemaak het. Nog 160 Covid-19-verwante sterftes is in Suid-Afrika bevestig, wat die landwye totaal op 17 408 te staan bring. Altesaam 105 van die sterftes is in KwaZulu-Natal aangemeld, gevolg deur 18 in die Oos-Kaap, 13 in Gauteng, agt in die Wes-Kaap, ses in Limpopo, ses in die Vrystaat en vier in Mpumalanga. Altesaam 618 771 pasiënte het in dié stadium reeds herstel, met ŉ herstelkoers van 90%. Meer as 21 172 toetse uit die 4 339 686 wat reeds gedoen is, is in die afgelope 24-uursiklus gedoen. Altesaam 2 472 926 toetse is in die private sektor gedoen, wat meer as die helfte (57%) van die toetse uitmaak. Altesaam 1 866 760 toetse is in die openbare sektor gedoen. Provinsiale statistieke: Gauteng: 198 022 KwaZulu-Natal: 111 403 Wes-Kaap: 104 839 Oos-Kaap: 85 301 Vrystaat: 35 271 Noordwes: 27 272 Mpumalanga: 26 554 Noord-Kaap: 15 122 Limpopo: 14 987 Wil jy op die hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.